OPĆINSKA KNJIŽNICA „HRVATSKA SLOGA“ GRADAC
Obrazloženje prijedloga financijskog plana 2026. i projekcija 2027. i 2028. godine


Gradac, 12.12.2025.

Naziv korisnika:
Općinska knjižnica „Hrvatska sloga“ Gradac (u daljnjem tekstu – Knjižnica)

Djelokrug rada:
Općinska knjižnica je kulturno-informacijska ustanova koja odabire, nabavlja, odrađuje, čuva i daje na korištenje knjižničnu građu te pruža mnoge druge, raznolike usluge kako aktivnim tako i potencijalnim korisnicima, a sve u cilju promicanja čitalačkih navika i popularizacije knjige te cjeloživotnog obrazovanja.
Djelatnost knjižnice temelji se na Zakonu o knjižnicama i knjižničnoj djelatnosti (NN 17/19, 98/19, 114/22, 36/24).
Djelokrug rada – osnovne zadaće knjižnice:
· Stvaranje i jačanje čitalačkih navika od najranije dobi
· Podrška osobnom kako formalnom tako i specifičnom obrazovanju pojedinca svih životnih dobi
· Poticanje kreativnog razvoja pojedinaca svih životnih dobi
· Promicanje svijesti o kulturnom identitetu i nasljeđu
· Suradnja s ostalim institucijama, udrugama i pojedincima
Opći ciljevi:
· Osiguravanje pristupa informacijama
· Podizanje razine kulturnog života
· Poticanje čitalačkih navika i cjeloživotnog obrazovanja
· Razvoj informatičke i informacijske pismenosti
· Poticanje na suradnju i volontiranje kao društveno socijalne oblike
Organizacijska struktura
Općinska knjižnica djeluje u jedinstvenom prostoru koji se sastoji od odjela za djecu i odjela za odrasle. Struktura zaposlenih:
1. Ravnateljica – 1 izvršitelj
1. Pomoćna knjižničarka (tehničar) – 1 izvršitelj


Obrazloženje ukupnih prihoda i rashoda
Proračun za 2026. godinu i projekcije za 2027. i 2028. godinu izrađeni su prema metodologiji izrade proračuna JLP(R)S koja je propisana Zakonom o proračunu, Pravilnikom o proračunskim klasifikacijama, Pravilnikom o proračunskom računovodstvu i računskom planu, Pravilnikom o planiranju u sustavu proračuna te Uputama Ministarstva i Osnivača.
Prijedlog financijskog plana se sastoji od Općeg dijela, Posebnog dijela proračuna te Obrazloženja prijedloga financijskog plana.
Općinskoj knjižnici kao proračunskom korisniku sredstva se osiguravaju iz proračuna Općine Gradac, dio od dobrovoljnih uplata članarina, dio od Ministarstva kulture te od kapitalnih donacija izvan općeg proračuna.
Planirani ukupni prihodi za 2026. godinu iznose 88.000,00€, a čine ih:
1. Pomoći iz inozemstva i od subjekata unutar općeg proračuna u ukupnom iznosu od 8.000,00€ (tekuće pomoći iz županijskog proračuna u iznosu od 1.000,00€ te kapitalne pomoći iz državnog proračuna za nabavu knjižne i neknjižne građe i otkup knjiga u iznosu od 7.000,00€) 
1. Vlastiti prihodi – upisnina/članarina u iznosu od 1.500,00€
1. Tekuće i kapitalne donacije od ostalih subjekata izvan općeg proračuna u iznosu od 2.500,00€
1. Prihodi iz nadležnog proračuna Općine Gradac u iznosu od 76.000,00€ (prihodi za financiranje redovne djelatnosti u iznosu od 66.000,00€ te za nabavu nefinancijske imovine u iznosu od 10.000,00€)

Rashodi planirani za razdoblje 2026. – 2028. obuhvaćaju osnovne potrebe za poslovanje Knjižnice. Ukupni rashodi poslovanja u 2026. godini iznose 88.000,00€  i uravnoteženi su sa ukupnim prihodima.
Skupina rashoda 31 – rashodi za zaposlene
Rashodi za zaposlene u 2026. godini iznose 50.000,00€, a odnose se na plaće i nagrade zaposlenika u Knjižnici/ ravnateljice i pomoćne knjižničarke.
Skupina rashoda 32 – materijalni rashodi
Materijalni rashodi su planirani u iznosu od 19.400,00€. Iznos od 16.000,00€ će biti financiran iz općih prihoda i primitaka (nadležnog proračuna), iznos od 1.400,00€ iz vlastitih prihoda, iz pomoći iznos od 1.000,00€, a iz donacija iznos od 1.000,00€. 
Obuhvaća:
1. Naknade troškova zaposlenima – službena putovanja i dnevnice, seminari, tečajevi.
2. Rashode za materijal i energiju, literaturu, uredski materijal, materijal za radionice, sitan inventar, materijal za čišćenje i higijenu i sl.
3. Rashode za usluge kojih čine rashodi za poštarinu i telefon, obvezne preglede zaposlenika, računalne usluge, intelektualne usluge, održavanje opreme, ugovori o djelu, autorske honorare te ostale usluge za prijevoz 
4. Ostali nespomenuti rashodi poslovanja koji se odnose na reprezentaciju, javnobilježničke pristojbe te ostale pristojbe i naknade

Skupina 42 Rashodi za nabavu nefinancijske imovine
Planirana sredstva za 2026. godinu iznose 18.600,00 €. Iz izvora općih prihoda i primitaka (nadležnog proračuna) iznos od 10.000,00€ se odnosi na računala i računalnu opremu, uredski namještaj, opremu za grijanje/ventilaciju/hlađenje te na nabavu knjiga i opreme. Iz vlastitih prihoda je planirano 100,00€ za utrošak knjiga, iz izvora pomoći iznos od 7.000,00€ za nabavu i otkup knjiga, dok je iz izvora donacija planirano 1.500,00€ utroška za računala, uredski namještaj uređaje i opremu.

